**Tallinna Mesimummu Lasteaed**

**Rohelise Kooli koosoleku protokoll 13.09.2019**

Algus kell 14.00

Osalesid: Kreete, Laura, Teele, Piia-Riin, Jana, Maarja-Liis

Puudusid: Riin, Gennert

**Päevakord:**

1. **Sissejuhatus Rohelise Kooli programmi**
2. **Rohelise Kooli eesmärgid**
3. **Rohelise Kooli keskkonnapõhimõtted**
4. **Rohelise Kooli kuuteemad**
5. **Sissejuhatus**

Tutvustati üldiselt Rohelise Kooli programmi ning Rohelise Kooli liikmeid. Näidati teiste lasteaedade tegevusi Rohelise Kooli programmi raames. Valisime välja kolm põhiteemat, millega sel aastal tegeleda: elurikkus ja loodus, prügi, tervis ja heaolu

1. **Rohelise Kooli eesmärgid**

* Lasteaia kõik töötajad ja lapsevanemad on teadlikud Rohelise Kooli eesmärkidest, põhimõtetest ja tegevustest.
* Toetada läbi erinevate tervist edendavate tegevuste ning ürituste laste ja personali füüsilist, sotsiaalset ja vaimset tervist.
* Tõsta laste teadlikkust prügi sorteerimisest nii lasteaias kui kodus. Väldime ühekordsete nõude liigkulutamist.
* Tunneme lasteaia ümbruse loodust, õpime märkama selle ilu ning väärtustame looduse mitmekesisust.

1. **Rohelise Kooli keskkonnapõhimõtted**

Leppisime kokku keskkonnapõhimõtetes, mida sel õppeaastal järgida nii õpetajatel, lastel kui lastevanematel.

Järgnevad keskkonnapõhimõtted, milles kokku leppisime:

* Tarbime nutikalt ning taaskasutame tooteid, mis kestavad
* Sorteerime prügi ja väldime ühekordsete toidunõude kasutamist
* Kasutame loodussõbralikke puhastusvahendeid
* Õpime aktiivselt õues: lasteaia õuealal, matkadel, õppekäikudel
* Teame ja tunneme lasteaia õuealal olevaid taime- ja loomaliike
* Säästame vett ja elektrit tehes selleks teadlikke valikuid
* Väärtustame Eesti toitu ja toidukultuuri

.

1. **Rohelise Kooli kuuteemad**

Leppisime kokku, et iga kuu alguses võiks Rohelise Kooli töögrupp anda rühmadele üldiselt teema, mis seostub meie põhiteemadega.

Leppisime kokku järgnevad teemad:

* September, oktoober, november – prügi
* Detsember – loodus
* Jaanuar – tervis 🡪 ole palju värskes õhus
* Veebruar – vaimne tervis 🡪 hoia ennast ja teisi
* Märts – veenädal
* Aprill – tervisekuu 🡪 kõik liikuma
* Mai – taimede istutamise kuu 🡪 taimekastid ja aia rajamine lasteaiale

**Koosolek lõppes 15.30**

**Koosolekut juhatas: Koosolekut protokollis:**

**Kreete Rõõm Laura Järv**